חוק הרשויות המקומיות (בחירות) (תיקון מס' 52 - הוראת שעה - נגיף הקורונה החדש), התשפ"א-2020
הצעת חוק ממשלתית, הכנסת ה-23
פורסם: ספר החוקים, חוברת 2867, עמ' 78, 2020-11-19T00:00:00+02:00
חוק הרשויות המקומיות (בחירות), התשכ"ה–1965, תוקן, בהוראת שעה, ונקבעו בו הסדרים שונים בנוגע לקלפיות ייעודיות לחייבי בידוד, כדי לאפשר להם להשתתף בבחירות לרשויות המקומיות. זאת, לרבות קביעת הסדרים לעניין מקומות לקלפיות ייעודיות, הרכב ועדת הקלפי, חובת הצהרה של אדם חייב בבידוד וכן פרסום באינטרנט בדבר מקומות הקלפיות, סדרי ההצבעה ושעות ההצבעה בהן. יתר על כן, שר הפנים הוסמך, בהתייעצות עם שר הבריאות, לקבוע הוראות פרטניות, המסדירות את ההצבעה בקלפיות ייעודיות של חייבי בידוד.